Elchovas
Elchovas (bulg. Елхово; 'alksnis' + priesaga „-ovo“) – miestas Jambolo srityje, Bulgarijoje. Įsikūręs Tundžos kairiajame krante, pietrytinėje Trakijos slėnio dalyje. Antras pagal dydį regione. Elchovo savivaldybės administracinis centras. Į savivaldybės teritoriją įeina Elchovas ir 21 kaimas. Miestas nutolęs 36 km nuo pasienio su Turkija, 38 km nuo Jambolo, 100 km nuo Burgaso ir 339 km į pietryčius nuo Sofijos. 10 424 gyventojai (2014 m. duomenys).